3. การประกอบธุรกิจของแต่ละสายผลิตภัณฑ์

 ลักษณะผลิตภัณฑ์หรือบริการของบริษัท

บริษัท วิค แอนด์ ฮุคลันด์ จำกัด (มหาชน) ดำเนินธุรกิจในการผลิตและจำหน่ายท่อ
และข้อต่อท่อที่ทำจากวัตถุดิบ Polyethylene (PE) และ Polypropylene (PP)
ขนาดตั้งแต่เส้นผ่าศูนย์กลางภายนอก 16-1,600 มิลลิเมตร สำหรับท่อรับแรงดัน
นอกจากนี้บริษัทฯยังสามารถผลิตท่อ Weholite Spiro ขนาดเส้นผ่าศูนย์กลางใหญ่สุด 3,000
มิลลิเมตรสำหรับใช้เป็นท่อไม่รับแรงดัน ซึ่งท่อ Weholite Spiro เป็นผลิตภัณฑ์ที่คิดค้นขึ้นโดยบริษัท
เคดับเบิ้ลยูเอช ไปป์ จำกัด (KWH Pipe Ltd.) ซึ่งเป็นผู้ถือหุ้นรายใหญ่ของบริษัทฯ

ในกรณีที่มีการติดตั้งท่อ บริษัทฯจะใช้บริษัทในกลุ่ม คือ บริษัท ดับเบิลยูเอช ไป๊ป (ประเทศไทย)
จำกัด ซึ่งบริษัทฯเป็นผู้ถือหุ้นร้อยละ 48.99 เป็นผู้ดำเนินการออกแบบวางระบบ และติดตั้งท่อ

- ท่อ High Density Polyethylene (HDPE) ซึ่งเป็นผลิตภัณฑ์หลักของบริษัทฯมีคุณสมบัติที่ดี
โดยทั่วไปท่อสามารถแบ่งประเภทการใช้งานตามขนาดของท่อดังต่อไปนี้

  -------------------------- ------------- ----------------------------------
  - ท่อขนาดเส้นผ่าศูนย์กลางภายนอก 16-110        ใช้สำหรับท่อส่งน้ำ ท่อน้ำดื่ม ระบายน้ำ
                             มิลลิเมตร       สำหรับโครงการขนาดเล็ก

                             110-315       ใช้สำหรับเป็นท่อหลักในการส่งน้ำ
                             มิลลิเมตร       ระบายน้ำในหมู่บ้าน หรือนิคมอุตสาหกรรม
                                           รวมทั้งยังเป็นท่อร้อยสายไฟและสายโทรศัพท์

                             315-1,600     ใช้สำหรับเป็นท่อหลักในการส่งน้ำ ระบายน้ำ
                             มิลลิเมตร       ร้อยสายไฟ และโทรศัพท์ ขนาดใหญ่
  -------------------------- ------------- ----------------------------------

- ท่อ Weholite Spiro มีลักษณะเป็นท่อที่มีผนังเบาชั้นตรงกลางกลวง
โครงสร้างภายในท่อเป็นเกลียว จึงเหมาะสำหรับงานท่อระบายน้ำและท่อน้ำเสีย
ซึ่งมีขนาดเส้นผ่าศูนย์กลางภายนอก 350-1,000 มิลลิเมตร

- ท่อ Low Density Polyethylene (LDPE) ผลิตจาก PE ชนิดที่ความหนาแน่นต่ำ
ดังนั้นจึงเหมาะสำหรับใช้เป็นท่อระบบชลประทานน้ำหยด และการเกษตร มีเส้นผ่าศูนย์กลางภายนอก
16-25 มิลลิเมตร

- ท่อ Polypropylene (PP) เป็นท่อที่ทนต่อสารเคมีดีมาก และเหมาะสำหรับใช้ในโรงพยาบาล
ห้องทดลอง โครงการกำจัดขยะมูลฝอย

นอกจากบริษัทฯ เป็นผู้นำในการจำหน่ายข้อต่อท่อสำหรับท่อชนิดที่กล่าวมาข้างต้น บริษัทฯ
ยังมีการพัฒนาประสิทธิภาพ และต้นทุนของข้อต่อท่อชนิดต่างๆ ซึ่งจะเสริมภาพพจน์ของบริษัทฯ
และส่งเสริมตลาดท่อ Polyethylene โดยรวม

ลักษณะผลิตภัณฑ์และบริการของบริษัทย่อย

บริษัท ดับเบิลยู เอช ไปป์ (ประเทศไทย) จำกัด

มีการให้บริการหลัก ดังนี้

1) การรับเหมาวางท่อ PE ส่วนใหญ่เป็นงานที่ได้จากการประมูลโครงการ
หรือเป็นโครงการขนาดใหญ่ การให้บริการจะทำตั้งแต่การติดตั้งท่อ การเชื่อมต่อท่อและข้อต่อ
การติดตั้งอุปกรณ์ การขุดและฝังท่อ และการก่อสร้างประกอบ (ถ้ามี)

2) การให้บริการติดตั้งและเชื่อมต่อท่อ PE และข้อต่อ PE ที่ผลิตโดยบริษัท วิค แอนด์ ฮุคลันด์
จำกัด (มหาชน)

3) การให้บริการติดตั้งอุปกรณ์ประกอบสำหรับงานท่อต่าง ๆ เช่น การติดตั้งอุปกรณ์ไล่อากาศ (Air
Release Valve) เป็นต้น

4) การให้บริการติดตั้งท่อชนิดอื่น ในกรณีที่ท่อชนิดดังกล่าวเป็นส่วนประกอบของงานการติดตั้งท่อ PE

5) การจำหน่ายท่อ PE และข้อต่อสำหรับใช้ในงานติดตั้งท่อของลูกค้า ท่อ PE
และข้อต่อที่นำมาจำหน่ายบริษัทฯซื้อจากบริษัท วิค แอนด์ ฮุคลันด์ จำกัด (มหาชน)
สำหรับลูกค้าที่ประสงค์ให้บริษัทฯจัดหาท่อเพื่อการติดตั้งท่อให้ โครงการให้ด้วย

บริษัท ดับเบิลยู เอช โฮลดิ้ง จำกัด

ลักษณะการบริการ ดังนี้คือ

เป็นธุรกิจโฮลดิ้งที่จะลงทุนโดยการเข้าเป็นผู้ถือหุ้นในกิจการอื่น โดยได้ลงทุนในบริษัท ดับเบิลยู เอช
ไปป์ (ประเทศไทย) จำกัด ร้อยละ 51 และปัจจุบันไม่มีการลงทุนในบริษัทอื่นใดนอกเหนือจากนี้

การได้รับการส่งเสริมการลงทุน

บริษัทฯได้รับการส่งเสริมการลงทุนในกิจการผลิต DOUBLE WALL PIPE ในประเภท 6.9
การผลิตผลิตภัณฑ์พลาสติกหรือเคลือบด้วยพลาสติก โดยมีกำลังผลิตปีละประมาณ 2,520 ตัน
ตามหนังสือแจ้งมติให้การส่งเสริมเลขที่ อก 0907/0030 ลงวันที่ 27 มิถุนายน 2546
และหนังสืออนุมัติจากคณะกรรมการส่งเสริมการลงทุนให้เปลี่ยนสถานที่ตั้งโรงงานจากเดิมเป็นการตั้งโรงงานในนิคมอุตสาหกรรมอมตะซิตี้
จังหวัด ระยอง ตามหนังสือเลขที่ อก 0907/0085 ลงวันที่ 17 ก.พ. 2547
และให้ได้รับสิทธิและประโยชน์ตามพระราชบัญญัติส่งเสริมการลงทุน พ.ศ. 2520 ดังต่อไปนี้

  1. มาตรา 25 ให้ได้รับอนุญาตนำคนต่างด้าวซึ่งเป็นช่างฝีมือผู้ชำนาญการ กับคู่สมรส
  และบุคคลซึ่งอยู่ในอุปการะของบุคคลทั้งสองประเภทนี้ เข้ามาในราชอาณาจักรได้ตามจำนวน
  และกำหนดระยะเวลาให้อยู่ในราชอาณาจักร เท่าที่คณะกรรมการพิจารณาเห็นสมควร

  2. มาตรา 26
  ให้คนต่างด้าวซึ่งเป็นช่างฝีมือหรือผู้ชำนาญการที่ได้รับอนุญาตให้อยู่ในราชอาณาจักรตาม

  มาตรา 25
  ได้รับอนุญาตทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับนุญาตให้อยู่ในราชอาณาจักร

  3. มาตรา 27
  ให้ได้รับอนุญาตให้ถือกรรมสิทธิ์ในที่ดินตามจำนวนที่คณะกรรมการพิจารณาเห็นสมควร

  4. มาตรา 28 ให้ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

  5. มาตรา 31
  ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
  100 ของเงินลงทุนไม่รวมค่าที่ดินและทุนหมุนเวียน
  มีกำหนดเวลาแปดปีนับแต่วันที่เริ่มมีรายได้จากการประกอบกิจการนั้น

  รายได้ที่ต้องนำมาคำนวณกำไรสุทธิที่ได้จากการประกอบกิจการตามวรรคหนึ่งให้รวมถึงรายได้จากการจำหน่ายผลพลอยได้
  ได้แก่ เศษหรือของเสียจากขบวนการผลิต

  ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคลตามวรรคหนึ่ง
  ผู้ได้รับการส่งเสริมจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกำหนดเวลาไม่เกินห้าปีนับแต่วันพ้นกำหนดเวลานั้น
  โดยจะเลือกหักจากกำไรสุทธิของปีใดปีหนึ่งหรือหลายปีก็ได้

  6. มาตรา 34
  ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลตามมาตรา
  31
  ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

  7. มาตรา 35 (1)
  ให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตรา
  ร้อยละห้าสิบของอัตราปกติมีกำหนดห้าปีนับจากวันที่พ้นกำหนดระยะเวลาตามมาตรา 31 วรรคหนึ่ง

  8. มาตรา 35 (2) ให้ได้รับอนุญาตให้หักค่าขนส่ง ค่าไฟฟ้า และค่าประปา
  สองเท่าของค่าใช้จ่ายดังกล่าวเป็นระยะเวลาสิบปี
  นับแต่วันที่เริ่มมีรายได้จากการประกอบกิจการนั้น

  9. มาตรา 37 ให้ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศ

เมื่อวันที่ 5 พฤศจิกายน 2546
บริษัทฯได้รับการส่งเสริมการลงทุนให้โยกย้ายสถานประกอบการเพื่อทำการผลิตท่อและข้อต่อจาก
PE, PP และ PB ประเภท 6.9
กิจการผลิตผลิตภัณฑ์พลาสติกหรือเคลือบด้วยพลาสติกตามบัตรส่งเสริมการลงทุนเลขที่7005(2)/ยย./2546
และให้ได้รับสิทธิและประโยชน์ตามพระราชบัญญัติส่งเสริมการลงทุนพ.ศ. 2520 แก้ไขเพิ่มเติมตาม
พรบ.ส่งเสริมการลงทุน (ฉบับที่ 3) พ.ศ. 2520 ดังนี้

มาตรา 25, 26, 27, 31, 34, 35(1), 35(2) และ 37
เช่นเดียวกับมติส่งเสริมการลงทุนเลขที่ อก 0907/0030 ลงวันที่ 27 มิถุนายน 2546

นอกจากนี้ เมื่อวันที่ 9 มีนาคม 2547 บริษัทฯ ได้รับการส่งเสริมการลงทุนในกิจการผลิต DOUBLE
WALL PIPE ประเภท 6.9 กิจการผลิตผลิตภัณฑ์พลาสติกหรือเคลือบด้วยพลาสติก
เพิ่มอีกหนึ่งบัตรตามบัตรส่งเสริมเลขที่ 1182(2)/2547 โดยมีกำลังผลิตปีละประมาณ 4,320 ตัน
โดยกำลังการผลิต DOUBLE WALL PIPE ที่ได้รับการส่งเสริมการลงทุนทั้งสิ้นรวม 6,840 ตัน

ทั้งนี้ บริษัทฯต้องปฏิบัติตามเงื่อนไขที่เกี่ยวข้องกับสิทธิประโยชน์ตามที่ได้รับนั้น

การตลาดและภาวะการแข่งขัน

จากภาวะการขยายตัวทางด้านอุตสาหกรรมการผลิต การก่อสร้าง การเกษตร ในภาคเอกชนและ
ทางด้านสาธารณูปโภคในภาครัฐ จากต้นปี 2546 ต่อเนื่องปี 2547 ส่งผลให้ความต้องการ
การใช้ท่อ HDPE สูงขึ้นอย่างต่อเนื่อง ทั้งตลาดในประเทศและต่างประเทศ
สำหรับในประเทศแม้ว่าปริมาณความต้องการในตลาดมีสูงขึ้น
แต่ภาวะการแข่งขันทางด้านราคายังคงอยู่ในระดับสูงอย่างต่อเนื่อง สวนทางกับสภาวะปกติ
ทั้งนี้เนื่องมาจาก ตลาดท่อ HDPE ภายในประเทศมีสภาพคงตัวมาเป็นระยะเวลานาน
โดยจะมีเฉพาะหน่วยงานภาครัฐเป็นส่วนใหญ่ที่มีการลงทุน
และขยายการให้บริการทางด้านสาธารณูปโภค
เมื่อการขยายตัวมาจากภาคเอกชนมากขึ้นบริษัทฯคาดว่าภาวะการแข่งขันทางด้านราคาจะเริ่มปรับลดระดับลง
ในช่วงไตรมาศ 2-3 ของปี 2547 อีกทั้งยังมีโครงการ ชลประทานระบบท่อ,
โครงสร้างพื้นฐานระบบน้ำทั่วประเทศไทย (water grid) ซึ่งเป็นสัญญาณ
แสดงแนวโน้มการเติบโตของอุตสาหกรรมนี้จะต่อเนื่องจนถึง ปี 2552

ตลาดกลุ่มเป้าหมาย 

เพื่อรองรับการเติบโตของประเทศในอีก 5 ปีข้างหน้า บริษัทฯได้มีการดำเนินการพัฒนาการ ส่งเสริมการขายในกลุ่มต่าง ๆ ดังนี้

1) ลูกค้ากลุ่มหน่วยงานราชการ โดยลักษณะผลิตภัณฑ์ อาทิ ท่อส่งน้ำ ท่อร้อยสายไฟ ท่อระบายน้ำ
เป็นต้น กลุ่มลูกค้าดังนี้

  การประปาส่วนภูมิภาค - การไฟฟ้าส่วนภูมิภาค

  กรมชลประทาน - การไฟฟ้านครหลวง

  กรมพัฒนาที่ดิน - องค์การโทรศัพท์แห่งประเทศไทย

  กรมทรัพยากรน้ำ (รพช.) - การสื่อสารแห่งประเทศไทย

  กรมทรัพยากรน้ำบาดาล - องค์การบริหารส่วนท้องถิ่น

  การประปานครหลวง

2) กลุ่มลูกค้าเอกชน โดยลักษณะผลิตภัณฑ์ ได้แก่ ท่อน้ำประปา ท่อสารเคมี เป็นต้น กลุ่มลูกค้า
ได้แก่

  โรงงาน, นิคมอุตสาหกรรม

  บ้านจัดสรร, ที่พักอาศัย

  สนามบิน, สนามกีฬา

  สนามกอล์ฟ

  สวนเกษตร

  ร้านค้าตัวแทนจำหน่ายทั่วประเทศ

3) กลุ่มลูกค้ากิจการเฉพาะ

  โครงการชลประทานระบบท่อ

  การทำ Horizontal Directional Drilling ซึ่งมีเพียงท่อ HDPE
  ที่สามารถนำมาใช้การทำวิธีนี้

  การทำ Pipe Relining

4) ตลาดต่างประเทศ

สภาพการแข่งขันและจำนวนคู่แข่ง

ลักษณะการแข่งขันของผลิตภัณฑ์จะสอดคล้องกับลักษณะของการนำไปใช้งาน ดังต่อไปนี้

  1. ท่อน้ำที่ใช้ภายในอาคารและบ้านเรือน ได้แก่ท่อขนาดเส้นผ่าศูนย์กลางภายนอกประมาณ
  16-50 มิลลิเมตร ท่อที่ใช้งานเป็นท่อภายในอาคารและบ้านเรือน ดังนี้
  ท่อเหล็กอาบสังกะสี-GSP, ท่อ PVC และท่อ PB

  2. ท่อส่งน้ำและท่อระบายน้ำขนาดเล็ก ท่อส่งน้ำและท่อระบายน้ำภายในหมู่บ้าน
  และโครงการขนาดเล็ก เช่น โรงงานอุตสาหกรรม
  ใช้ท่อที่มีขนาดเส้นผ่าศูนย์กลางภายนอกประมาณ 16-110 มิลลิเมตร ผลิตภัณฑ์ที่นำมาใช้ ดังนี้ ท่อ
  PVC, ท่อซีเมนต์ใยหิน AC, ท่อ PB และท่อ HDPE

  3. ท่อส่งน้ำและท่อระบายน้ำขนาดกลาง คือ ท่อส่งน้ำแจกจ่ายน้ำจากท่อหลักไปตามหมู่บ้าน
  (Distribution) ท่อระบายน้ำจากหมู่บ้าน ท่อส่งน้ำและระบายน้ำภายในนิคมอุตสาหกรรม
  ใช้ท่อที่มีเส้นผ่าศูนย์กลางภายนอก 110-315 มิลลิเมตร ผลิตภัณฑ์ที่นำมาใช้ ดังนี้ ท่อซีเมนต์ใยหิน
  AC, ท่อ PVC, ท่อคอนกรีตเสริมเหล็ก, ท่อเหล็กหล่อ (Iron Pipe) และท่อ HDPE

  4. ท่อหลักส่งน้ำขนาดใหญ่ คือ ท่อขนาดใหญ่ใช้สำหรับส่งน้ำจากแหล่งน้ำ
  มีขนาดเส้นผ่าศูนย์กลางภายนอกประมาณ 315-1,600 มิลลิเมตร ผลิตภัณฑ์ที่นำมาใช้ ดังนี้
  ท่อเหล็กเหนียว (Steel Pipe), ท่อซีเมนต์ใยหิน AC, ท่อคอนกรีตเสริมเหล็ก และท่อ HDPE

  5. ท่อระบายน้ำและท่อน้ำเสียขนาดใหญ่ คือ
  ท่อที่ใช้สำหรับระบายน้ำปกติและท่อระบายน้ำเสียจากโรงงานอุตสาหกรรม แหล่งชุมชน
  และฟาร์มกุ้ง มีขนาดเส้นผ่าศูนย์กลางภายนอกท่อประมาณ 315-1,600 มิลลิเมตร
  ผลิตภัณฑ์ที่นำมาใช้ ดังนี้ ท่อเหล็กเหนียว (Steel Pipe), ท่อซีเมนต์ใยหิน AC,
  ท่อคอนกรีตเสริมเหล็ก, ท่อ Grass Reinforce Fiber Pipe (GRP), ท่อ HDPE และท่อ
  Weholite

  6. ท่อเพื่อการเกษตร ระบบน้ำหยด ใช้งานในสวนเกษตรเช่น ไร่องุ่น ไร่ส้ม
  ผลิตภัณฑ์ที่นำมาใช้คือ ท่อ PE และ PVC

  7. ท่อร้อยสายไฟและสายโทรศัพท์ คือ ท่อที่ใช้สำหรับร้อยสายไฟและสายโทรศัพท์
  ใช้ท่อที่มีขนาดเส้นผ่าศูนย์กลางภายนอกประมาณ 32-160 มิลลิเมตร ผลิตภัณฑ์ที่นำมาใช้ ดังนี้ ท่อ
  PVC, ท่อ FRP และท่อ HDPE

ภาวะอุตสาหกรรมของท่อ HDPE และการแข่งขัน

ท่อ HDPE ในประเทศในปี 2546 มีมูลค่าการจำหน่ายรวม 800 ล้านกว่าบาท คิดเป็นปริมาณท่อ
17,000 เมตริกตัน โดยมีผู้ผลิตรายใหญ่ในประเทศประมาณ 5 ราย

ผู้ผลิตท่อ HDPE ในประเทศไทย

+-------------------------------------------+--------------------------+
| ผู้ผลิตท่อ                                    | ส่วนแบ่งตลาดตามยอดขายของ   |
|                                           |                          |
|                                           | ท่อ HDPE (ร้อยละ)          |
+-------------------------------------------+--------------------------+
|   บริษัท วิค แอนด์ ฮุคลันด์ จำกัด (มหาชน)         | 70                       |
|                                           |                          |
|   บริษัท ไทย เอเชีย พีอี ไปป์ จำกัด              | 30                       |
|                                           |                          |
|   บริษัท ไทยวีนีเทค จำกัด                      |                          |
|                                           |                          |
|   บริษัท ยูไนเต็ดฮาร์ดแวร์ แอนด์ แมชีนเนอรี่ จำกัด   |                          |
|                                           |                          |
|   บริษัท อุตสาหกรรมท่อน้ำไทย จำกัด              |                          |
|                                           |                          |
|   รายย่อยอื่นๆ                               |                          |
+-------------------------------------------+--------------------------+
| รวม                                       | 100                      |
+-------------------------------------------+--------------------------+

ที่มา : ประมาณการโดยบริษัท วิค แอนด์ ฮุคลันด์ จำกัด (มหาชน)

ผู้ให้บริการงานติดตั้งและเชื่อมท่อ PE ที่เป็นคู่แข่งสำคัญของบริษัทย่อย

+---------------------------------------+------------------------------+
| รายชื่อ                                 | ส่วนแบ่งการตลาด (%)            |
+---------------------------------------+------------------------------+
|   หจก. เอส บีม                         | 60                           |
|                                       |                              |
|   บริษัท ศิวรักษ์ เอสบีม                    | 40                           |
|                                       |                              |
|   บริษัท อินทิเกรท พาวเวอร์ กรุ๊ป จำกัด       |                              |
|                                       |                              |
|   บริษัท ที เอ พี เอ็นจิเนียริ่ง แอนด์ เซอร์วิส   |                              |
|   จำกัด                                |                              |
|                                       |                              |
|   บริษัท รับเหมาทั่วไป                     |                              |
|                                       |                              |
|   บริษัท ดับเบิลยูเอช ไป๊ป (ประเทศไทย) จำกัด |                              |
+---------------------------------------+------------------------------+
| รวม                                   | 100                          |
+---------------------------------------+------------------------------+

ที่มา : ประมาณการโดยบริษัท ดับเบิลยูเอช ไป๊ป (ประเทศไทย) จำกัด

จะเห็นว่าบริษัทฯ เป็นผู้ผลิตท่อ HDPE ที่มีกำลังการผลิตสูงที่สุด
และมีส่วนแบ่งตลาดแบ่งตามยอดขายร้อยละ 70 มากกว่าคู่แข่งรายรองลงไป นอกจากนั้น
บริษัทฯยังเป็นผู้ที่สามารถผลิตท่อ HDPE ได้ขนาดใหญ่ที่สุด และเป็นผู้ผลิตท่อ Weholite
ซึ่งเป็นลิขสิทธิ์ของกลุ่ม KWH Group Ltd. แต่เพียงรายเดียวในประเทศไทย
แนวโน้มของการแข่งขันในการจำหน่ายท่อ HDPE สูงขึ้น
เนื่องจากแนวโน้มการขยายการลงทุนทางด้านชลประทาน อีกทั้งปัจจัยการแข่งขันที่
เพิ่มขึ้นจากการฟื้นตัวของอุตสาหกรรมอสังหาริมทรัพย์ซึ่งเป็นอุตสาหกรรมเกี่ยวเนื่องกัน
นอกจากนั้นสภาวะอุตสาหกรรมมีแนวโน้มที่ดีขึ้นจากปีงบประมาณ 2546-2547 และต่อ ๆ
ไปเป็นการเริ่มต้นนโยบายของรัฐบาลในการกระจายอำนาจสู่ ท้องถิ่น

โดยงบประมาณปี 2547 ของกรมชลประทาน กระทรวงเกษตรและสหกรณ์
ดำเนินนโยบายเพิ่มศักยภาพในการแข่งขันของประเทศ และยกระดับคุณภาพชีวิต
โดยวงเงินงบประมาณทั้งหมด 41,796 ล้านบาท
พร้อมทั้งมีการวางแผนงานการปฏิบัติระยะปานกลางสำหรับปี 2548 ถึงปี 2550
และในส่วนงบประมาณของการประปาส่วนภูมิภาคเองก็ได้มีการตั้งวงเงินงบประมาณในปี 2547
ไว้จำนวน 4,725 ล้านบาท

จากนโยบายดังกล่าวจึงสอดคล้องกับแผนงานของบริษัทฯในการขยายกำลังการผลิตเพื่อรองรับการขยายงานเพิ่มขึ้น
เพื่อรองรับกับโครงการในอนาคต นอกจากนั้นบริษัทฯได้มีการจัดตั้งผู้แทนจำหน่ายประจำเขตต่าง ๆ
ร้านค้าตัวแทนจำหน่ายประจำจังหวัด ซึ่งเป็นการขยายช่องทางการจำหน่ายมากขึ้น
นอกจากนั้นบริษัทฯมีความได้เปรียบจาก Economic Cost of Scale
และภาพพจน์ที่ดีกว่าคู่แข่งทางด้านประสบการณ์และความชำนาญงานเกี่ยวกับท่อ HDPE
และการติดตั้งประกอบกับการที่บริษัทฯได้รับการรับรองระบบคุณภาพตามมาตรฐาน ISO 9001 :
2000 ทำให้บริษัทฯได้รับความเชื่อถือจาก ลูกค้าทั้งในประเทศและต่างประเทศ

การจัดหาผลิตภัณฑ์หรือบริการ

บริษัทฯมีโรงงานจำนวน 1 แห่ง ตั้งอยู่เลขที่ 700/318 หมู่ 6 นิคมอุตสาหกรรมอมตะนคร
โดยมีกำลังการผลิตรวม 21,000 ตันต่อปี มีนโยบายการผลิตที่สำคัญคือ
ใช้การคาดการณ์ยอดขายในปีถัดไปของฝ่ายการตลาด การคาดการณ์ยอดขายจะจัดทำเป็นระยะเวลา
3 ปี เพื่อดูแนวโน้มการเจริญเติบโตของตลาดและนำมาเป็นข้อมูลการวางแผนการลงทุนต่อไป

การจัดหาวัตถุดิบที่ใช้ในการผลิต

วัตถุดิบที่ใช้ในการผลิตส่วนใหญ่คือ เม็ดพลาสติกชนิด High Density Polyethylene (HDPE)
มีแหล่งผลิตทั้งภายในประเทศและต่างประเทศ เม็ดพลาสติก HDPE
เป็นผลิตผลจากน้ำมันดิบในอุตสาหกรรมปิโตรเคมีซึ่งส่วนใหญ่นำเข้าจากต่างประเทศ
ซึ่งแหล่งผลิตภายในประเทศอยู่ที่จังหวัดระยอง มีโรงงานผลิตทั้งหมด 3 แห่งคือ บริษัท
อุตสาหกรรมปิโตรเคมีคัลไทย จำกัด (มหาชน) (TPI) , บริษัทค้าเคมีภัณฑ์สยาม จำกัด (TPE) ,
บริษัทบางกอกโพลีเอททีลีน จำกัด (มหาชน) (BPE) โดยในปี 2546 บริษัทฯ
มีอัตราส่วนการใช้วัตถุดิบภายในประเทศประมาณร้อยละ 85

สำหรับแหล่งผลิตในต่างประเทศมีอยู่หลายแห่งด้วยกัน อาทิเช่น เยอรมัน , เบลเยี่ยม, โปรตุเกส,
ฟินแลนด์ และเกาหลี เป็นต้น โดยมีสัดส่วนการนำเข้าประมาณร้อยละ 15

ผลกระทบที่ทำให้เกิดการเปลี่ยนแปลงเรื่องราคาหรือปัญหาการขาดแคลนวัตถุดิบ ได้แก่
ราคาน้ำมันในตลาดโลกปรับตัวสูงขึ้นซึ่งมีผลมาจากปริมาณการใช้ที่เพิ่มขึ้น
และราคาที่ถูกกำหนดโดยกลุ่มผู้ค้า เช่น โอเปค
และการหยุดการผลิตของแหล่งการผลิตเพื่อซ่อมแซมเครื่องจักร

ผู้จัดจำหน่ายรายใหญ่ด้านวัตถุดิบในประเทศของบริษัทฯ ได้แก่ บริษัท ไทยโพลิเอททิลีน จำกัด และ
บริษัท อุตหกรรมปิโตรเคมีคัลไทย จำกัด (มหาชน) โดยบริษัทฯ มียอดสั่งซื้อรวมประมาณร้อยละ 56
กับบริษัท อุตสาหกรรมปิโตรเคมีคัลไทย จำกัด (มหาชน) (ทีพีไอ)
โดยทีพีไอมีธุรกิจทางด้านอุตสาหกรรมปิโตรเคมี และเป็นบริษัทจดทะเบียนในตลาดหลักทรัพย์
ซึ่งได้ดำเนินธุรกิจมาแล้วไม่น้อยกว่า 10 ปี ปัจจุบันอยู่ในระหว่างปรับโครงสร้างหนี้อยู่ ซึ่งบริษัทฯ
คาดว่าผู้จัดจำหน่ายรายนี้ยังคงสามารถดำรงอยู่ต่อไปได้

ผลกระทบต่อสิ่งแวดล้อมเนื่องมาจากกระบวนการผลิต

เนื่องจากวัตถุดิบที่บริษัทฯ ใช้ในการผลิตท่อเป็นเม็ดพลาสติกประเภทความหนาแน่นสูง
ผลิตภัณฑ์ของบริษัทฯ จึงเป็นผลิตภัณฑ์ที่ไม่ส่งผลกระทบต่อสิ่งแวดล้อม ผลิตภัณฑ์ท่อของบริษัทฯ
สามารถใช้เป็นท่อประปาเพื่อใช้ในการส่งน้ำดื่มได้
วัสดุเหลือใช้จากกระบวนการผลิตจะมีเพียงเศษพลาสติกทิ้ง ( Scrap )
ซึ่งก็จะสามารถเก็บรวบรวม เพื่อนำไปผ่านระบบการรีไซเคิล ( Recycle )
เพื่อหลอมเป็นเม็ดพลาสติกกลับมาใช้ใหม่ได้

โรงงานของบริษัทฯ ตั้งอยู่ในเขตนิคมอุตสาหกรรมอมตะนคร จังหวัดชลบุรี
ซึ่งอยู่ในความควบคุมดูแลของการนิคมอุตสาหกรรมแห่งประเทศไทย
โดยที่ผ่านมาบริษัทฯไม่เคยมีประวัติการทำความผิดใดๆเกี่ยวกับสิ่งแวดล้อม

งานที่ยังไม่ได้ส่งมอบของบริษัทฯและบริษัทย่อย ณ วันที่ 31 ธันวาคม 2546

งานที่ยังไม่ได้ส่งมอบของบริษัทฯ ณ วันที่ 31 ธันวาคม 2545 และ 2546 มีมูลค่าเท่ากับ 188.35
และ 95.23 ล้านบาทตามลำดับ สำหรับงานที่ยังไม่ได้ส่งมอบ ณ สิ้นปี 2546
จะส่งมอบแล้วเสร็จเป็นส่วนใหญ่ประมาณร้อยละ 95 ในปี 2547

งานที่ยังไม่ได้ส่งมอบของบริษัทย่อย ณ วันที่ 31 ธันวาคม 2545 และ 2546 มีมูลค่าเท่ากับ 19.43
และ 9.52 ล้านบาทตามลำดับ โดยบริษัทย่อยทำการส่งมอบแล้วเสร็จในปีถัดจากปีที่คงค้างส่งมอบได้

โดยงานที่ยังไม่ได้ส่งมอบ ณ วันที่ 31 ธันวาคม 2546 ของบริษัทฯ
ในแต่ละรายไม่มีรายใดมีมูลค่ามากกว่าร้อยละ 10 ของรายได้รวม